Namangan universiteti talabalari #do‘ppichellenj aksiyasini o‘tkazdi

Namangan davlat universiteti talabalari #do‘ppichellenj targ‘ibot aksiyasini o‘tkazdi. Bu haqda Oliy va o‘rta maxsus ta’lim vazirligi ma’lum qildi.

Aksiya doirasida talabalar shaharning aholi gavjum maskanlari, jamoat joylarida boshda do‘ppi va qo‘lda kitob bilan do‘ppining afzalligi, milliylik namunasi ekani, xuddi shunday kitob mutolaasi ham azaldan qadriyatlarning ajralmas qismi ekanligi bo‘yicha tushuntirish-targ‘ibot ishlarini olib bormoqda.
Shuningdek, talabalar o‘rtasida “Eng yaxshi kitobxon” tanlovi o‘tkazilib, g‘oliblar universitet rektorining faxriy yorlig‘i va esdalik sovg‘alari bilan taqdirlandi.